Ma usun, et meie riik peaks pühenduma eesmärgile
saata inimene enne aastakümne lõppu Kuule
ja tuua ta turvaliselt tagasi Maale.
Võimatu on alahinnata seda suurt eelist,
mille Nõukogude Liit saavutas 1950ndatel esimesena kosmosesse jõudes.
Nad suutsid oma riigikorrale prestiiži tekitada.
Nad suutsid kinnitada väiteid,
et tegu on areneva ühiskonnaga,
meie aga käime alla.
Meie riigikorda hinnatakse selle järgi,
kui hästi meil kosmoses läheb.
Ja seepärast on meie riik
mõlema partei toetusega otsustanud, et Ameerika Ühendriigid on esimesed.
Mõistagi tähendaks läbikukkumine meile häbi
nii kodus kui maailmas.
PARRAS DE LA FUENTE, MEHHIKO 26. JUUNI 1969
Aleida, kullake. Sinu emme tahab sind.
Endiselt pole teada, kuidas edeneb kosmoselaeva
Kuu pinnale laskumine.
Aga me usume, et see peaks iga hetk pinda puudutama.
Viimastel ametlikel andmetel
laskus maandumismoodul pinna poole...
Emme.
Kui kaua me peame seda vaatama?
Nad aina seletavad ja seletavad...
Aleida. See on midagi erilist.
Seda mäletad sa oma elu lõpuni.
See on tuleviku algus.
Sina võid sellest osa saada.
Äkki lendad ka sina kunagi Kuule.
Mine voodisse. Arst käskis puhata...
Tühja sellest arstist.
Ma tahan seda näha.
Koos temaga.
Et ta mäletaks.
...kosmoselaev on maandunud.
Kas me saame kinnituse?
Jah.
Nad on Kuu peal, daamid ja härrad.
Raadio- ja telesignaalid Kuult
jõuavad meieni Maal vähem kui kahe sekundiga.
Kui me telepilti näeme,
on see põhimõtteliselt otseülekanne.
Täpselt nii.
Otse Kuult.
Ühendkuningriigis äratati üles kuninganna Elizabeth II,
kui saadi esimesed teated peatsest Kuule laskumisest.
Tokyos on keiser Hirohito...
Kas nad maandusid? Raadio polnud kindel...
Nad maandusid.
Videot pole veel, aga maandusid.
Vatikanis pani paavst Paulus VI...
Üks minu elu kõige vapustavamaid sündmusi.
See raputab meie riigi igal juhul maast lahti.
Miski pole enam endine.
NASA MAANTEE 1
MEHITATUD KOSMOSELENDUDE KESKUS HOONE 30
...saab kõigest oletada.
Aga eksperdid on pakkunud, et võimalikke vaatajaid
on üle 500 miljoni inimese.
Kas see on päriselt?
Ma kuulsin, et saime pildi.
Kas on nii? Me saime pildi?
Sid, näitame...
OTSE KUULT
Olemas.
Daamid ja härrad, see on otsesignaal Kuult.
Pisut raske on midagi näha.
Nüüd ma näen. Seal see on.
Hämmastav.
Täiesti uskumatu.
Milline vapustus on see sündmus Ameerikale.
Terve maailma vapustust on võimatu kirjeldada.
Natuke aega tagasi peeti seda veel fantaasiaks,
aga nüüd täitub see meie silme ees.
Ma usun, et näeme maandumismooduli jalgu.
Ekraani alumises otsas paistab olevat redel.
Me ei tea veel, millal keegi redelist alla ronib, aga...
Oodake. Nüüd see juhtub.
Ma näen midagi.
Seal ta ongi. Me näeme teda.
Taevas hoia. Vau.
Kas te usute seda?
Tuhandeid aastaid, daamid ja härrad,
oleme vaadanud taevasse ja sellest päevast unistanud.
Nüüd on inimene oma jalga Kuule tõstmas.
Mõistagi pole arusaadav, mida ta ütleb,
aga me saame tema sõnade tõlke,
inimese esimeste Kuul lausutud sõnade tõlke hetke pärast.
Niisiis, me saime nüüd tõlke.
Seda ütles kosmonaut Aleksei Leonov,
kes esimese inimesena Kuu pinnale astus,
kõigest mõne hetke eest.
"Ma astun selle sammu oma riigi, oma rahva
ja marksistlik-leninistliku eluviisi eest.
Ma tean, et täna astusin ma ühe väikese sammu
teekonnal, mis viib meid kõiki kunagi tähtedeni."
Ma ei tea, mida öelda.
Ehk polegi selle jaoks sõnu.
Seega laseme teil
praegu seda ajaloolist hetke vaadelda
ja mõtiskleda selle tähenduse üle meie riigile...
ja maailmale.
PUNANE KUU
Kuidas see juhtus?
NASA tõprad tegid näo, et kõik on kontrolli all,
aga puterdasid palli väravajoonel ära.
Väravajoonel!
Jah, tundub nii.
VALGE MAJA PERSONALIÜLEM
CIA vaatab üle viimase aasta luureinfo.
Võimalik, et ei märgatud NSV Liidu...
Nad magasid kõik maha!
Terve mängu!
Tead, kuidas press seda kajastab?
New York Times kirjutab,
et Kennedy startis Kuule,
Johnson korraldas
ja Nixon käis väravajoonel maoli.
Nii see läheb.
Nad püüavad selle minu süüks panna,
aga ei lähe läbi.
Oo ei.
Seda ütlen ma otsekohe.
Mitte Nixoniga.
PUNANE KUU
KOSMONAUT LEONOV ESIMESE INIMESENA KUUL
Shane, tee siva. Buss on kohe siin.
Viimane koolipäev? - Nädala pärast.
Üks nädal on jäänud, meremees.
Jah, ma tean.
Mida?
Või et "jah, söör". - Just nii.
Kui sinul oleks maanduda lastud,
oleksime meie esimesed.
See polnud minu missioon, semu.
Võta oma lõunasöök.
Mine juba. - Aitäh.
Head päeva.
Tšau, paps. - Nägemist.
Armastan sind. Head päeva.
Aitäh. - Hüva.
Kuidas see sinu arust programmi mõjutab?
Ei tea. Deke kutsus hommikul kõik koosolekule.
Eks siis selgub.
Loodetavasti Apollo 15 ikka lendab.
Jah.
Loodan ka.
Kas hoian selle alles või viskan ära?
Viska ära.
Olgu.
Hoia alles.
Hommikust, Poppy. - Tere.
Tere hommikust. - Hommikust.
Apollo 11 start on kavandatud 2,5 nädala pärast.
Neil, Buzz, Mike ja nende varuekipaaž jätkavad plaanitud väljaõpet.
Rohkem pole tipust kuulda olnud.
Apollo 12-20 väljaõpe jätkub samuti plaanitult.
Aga mitte täna.
Ma olin koos Mercury astronautidega Cape'il,
kui Jim Webb tuli teatega, et venelased saatsid inimese kosmosesse.
Webb tahtis, et ajakirjanikele head nägu teeksime.
Seda me tegimegi, aga mitte kohe.
Kõigepealt oli vaja tige olla.
Ja me olimegi.
Gus ei saanud sõna suust. Ja Al...
Hea, et Al Shepardit täna pole.
Al oli väga tige. Isegi Glenn.
Uskuge või mitte,
aga John Glenn ütles "persse".
Enne tööga jätkamist on aeg tige olla!
Tänane väljaõpe on tühistatud.
Ma soovitan teil nädalavahetusel nina täis tõmmata,
koera jalaga lüüa, hambaid kiristada, ulguda
või mis iganes teile sobib.
Esmaspäeva hommikul...
jätkame tööga.
Muud pole.
Et siis Outposti?
Viimane teeb välja.
MEHITATUD KOSMOSELENDUDE KESKUS
Kelle armastus on meelepete
Ma tean, et leidma pean
Meelerahu hea
Võibolla
PUNANE KUU
Minu otsimist õnn ei saada
Kuid üha rohkem tahaks teada
Kõik on hukas juba alguses
Õnnetu lõpp ootab vaid ees
Mis saab murtud südametest
Pam.
Kelle armastus on silmapete
Ma tean, et leidma pean
Meelerahu hea
No hea küll.
Pam! - Hea küll.
Tule siia, Pam.
Lase käia.
Pam, viska. - Ei!
Veel üks ring? - Jah!
President tahab vastuseid. Otsekohe.
NASA-l polnud mingit infot, et NSV Liit on maandumisele nii lähedal.
CIA luureandmed olid ekslikud ja ebatäpsed.
Pidage nüüd.
See pole CIA süü.
Me teatasime Nõukogude N-1 kanderaketi kahest stardist.
Üks oli jaanuaris, teine eelmisel nädalal.
Mõlemad stardid olid luureraportites.
"Mehitamata katsetustena".
Kirjutasime, et jaanuari kosmoselaev oli 95% kindlusega mehitamata.
Aga teise stardi puhul olime ainult 80% kindlad.
Ainult 80%.
President peab aru saama,
et meie tehnoloogia on tohutult parem kui venelastel.
N-1 on rohmakas ja kiviaegne kanderakett,
kui võrrelda Saturn V-ga.
Presidendi ainus huvi on praegu
ameeriklane võimalikult kiiresti Kuule toimetada.
Kas Apollo 11 saaks varem startida?
Alus ise oleks valmis,
aga Kuu faas oleks vale.
Kuu faas? Mida veel?
Tal on õigus.
Kui Kuu faas on vale,
siis pole pinnal piisavalt valgust.
Me ei saa pimedas maanduda.
Raisk.
Meie programm on igas mõttes tugevam ja võimekam.
Me oleme valmis Nõukogude Liidu saavutuse ületama.
NASA laiendab mehitatud kosmoseuuringud Kuust kaugemale.
Inimkonna kosmoseavastused on alles alanud.
Jah?
Deke, kuu aja eest saatsid sa Apollo 10 Kuule
maandumise "peaproovi" missioonile.
Aga Ed Baldwin ja Gordo Stevens laskusid kuumooduliga
13 km kõrgusele Kuu pinnast.
Nad olid nii lähedal.
Miks nad ei maandunud?
Oleksime venelasi kuu ajaga edestanud.
Maandumine polnud missioonikavas.
Apollo 10 pidigi testima varustust ja tegevusi maandumiseks.
See oli üliedukas.
Aga nad oleksid võinud ju maanduda?
Esimestena.
Ameeriklane Edward Baldwin oleks esimese inimesena Kuul käinud.
Ei, see pole tõsi.
Selleks katseks polnud piisavalt kütust.
Ja kosmoselaev kaalus maandumiseks liiga palju.
Seda ei arutletud mitte kordagi.
Jah?
Kuidas läheb?
George, rõõm sind näha.
Kuidas tunne on? - Hei.
Kuidas täna läheb, poisid?
Kas teil pole selle kohta mitte midagi öelda?
Ei kommenteeri.
Null? - Null kommentaari.
See... - Mida siin öelda?
Mulle ei tule midagi pähe.
Mina teen järgmise ringi välja. Aitäh.
Mis uudist?
Kuidas täna läheb? - Hästi.
Rõõm sind jälle näha.
Sitt tunne on. - Just.
Seda on ka kõik teised öelnud.
Anna mulle midagi.
Sa ei vaja seda.
Aga teie?
Mida ütleb sel süngel päeval Apollo 10 meeskond?
Mitte piuksugi. Tulime auru välja laskma.
No kuulge. Te olite päris lähedal.
Olime 13 km kaugusel Kuu pinnast.
Nii lähedal, et oleks võinud peotäie kuutolmu kaasa kahmata.
Ja siis otsustas NASA teid koju tuua.
See on vist valus.
Vahet pole.
See oli meie missioon. Proovisõit.
Peaproov.
Raisatud võimalus?
Seda ma ei ütleks.
Te olite seal. Kas maandumisvõimalust polnud?
Missioonikavas mitte.
Jah, olgu peale. Mida tagantjärele tarkus ütleb?
Kas praegust infot omades
poleks olnud targem Apollo 10-ga Kuul maanduda?
Asi pole tarkuses.
Jah.
Ega vist. NASA on tarkureid täis.
Pole mõtet unistadagi.
Kütust polnud piisavalt ja kuumoodul oli maandumiseks liiga raske.
Jama puha.
Snoopy oli Eagle'ist raskem.
Kütust oli pisut vähem.
See tähendab, et oleks olnud vähem eksimisruumi
maandumiskatset tehes.
Eks ole, Ed? - See on fakt.
Ma pean vetsus käima.
Niisiis, Ed,
kui teil oli õige varustus
ja võimalus seda teha
ja kui NASA on tarkureid täis,
siis ma ei suuda mõista...
miks nad ei julgenud teil maanduda lasta.
Sa oled eriti jultunud.
Ääremärkuse korras.
NASA on alati olnud valmis võimatuid asju katsetama.
Ma tahaksin käe sirutada.
Peotäie kuutolmu kaasa võtta.
Enam mitte.
Ma olen teiega palju koos olnud.
Teile meeldib arengu eesotsas olla.
Laskumine tühistada.
TÜHISTUS
Kolm, kaks... üks...
Varem küll.
Varem olime sellised.
Mercury ja Gemini aegadel
astusime iga lennuga mõnest piirist üle.
Aga need päevad on möödas.
Sul on õigus. Meil NASA-s pole enam julgust.
Tulekahjust saadik.
Apollo 1 tulekahjust.
Ma armastasin neid mehi.
Gus ja Roger ja Ed...
Mõtlen nende peale iga päev. Nagu me kõik.
Nad olid head mehed.
Katselennukites sureb alatasa häid mehi.
Aga heade meeste surma pärast me katselendude põhimõtteid ei muuda.
Me tõuseme ikka lendu ja püüame midagi saavutada.
Ja võimalik,
et just täna on see päev, kui sa tagasi ei tule.
See teadmine kripeldab alati.
Aga me tõuseme ikka lendu ja riskime edasi.
Aga NASA-s me enam ei riski.
Seepärast jäimegi Kuul kaotajaks.
Aitäh, Ed.
PARRAS DE LA FUENTE, MEHHIKO
Aleida!
Aeg minna!
RIIKLIK AERONAUTIKA- JA KOSMOSEVALITSUS
MEHITATUD KOSMOSELENDUDE KESKUS
Houston, siin Eagle. Programmi häire.
See on 12-02.
Selge. 12-02.
Olge ootel, Eagle. Kontrollime.
Senikaua vähendage antenni kõrvalekallet 9 kraadi, pluss 18 peale.
Selge. Miinus 9 kraadi, pluss 18.
Juhtimisohvitser, mis häire see on?
Kontrollin. Võtan kohe ühendust.
Siin Margo. Ma tunnen vist selle häire ära.
Nad saavad ikka maanduda.
Margo, see on juhtimisohvitseri teema.
Ma tean koodi.
See on Apollo juhtarvuti programmihäire, mis tähistab ülekoormust.
Arvuti taaskäivitub, aga see pole probleem.
Houston, me vajame 12-02 näite.
Juhtimisohvitser! - Ikka pole midagi.
Olgu, ma langetan otsuse.
Maandumine jätta.
Eagle, tühistage maandumine.
See on sinu süü.
Miks? Sest see polnud minu teema?
Sest sa kõhklesid.
Ma kontrollisin oma vastust.
Sa teadsid vastust,
aga kõhklesid ja maandumine tühistati.
Sa räägid alati, et käsuliinist tuleb kinni pidada.
Jah. - Antud olukorras
tundus käsuliin...
Ei mingit tundmist. See pole tunnete koht.
Miski kas on või pole. See on teadus.
Faktid loevad.
Faktid olid sinu poolel, aga sa tundsid hirmu.
Jah?
- Jah.
Selles probleem ongi.
Sa tahad olla lennujuht,
päris missiooni lennudünaamikajuht?
Siis pead sa tegema ainult seda, mis kaasa aitab.
Saad aru?
Jah, Herr Doktor.
Hästi.
Ütle isale, et saadan sünnipäevakingi,
aga ta saab selle pärast kätte.
Ütlen edasi.
"Me olime sealsamas.
Nii lähedal, et oleksin võinud peotäie kuutolmu kaasa kahmata.
Ainult julgust oli vaja.
Aga meil NASA-s pole enam julgust.
Seepärast jõudsid venelased enne meid Kuule."
Sa astusid pasa sisse, sõber.
Kui sügavale?
Vajusid silmini sisse.
Von Braun tahab sind Apollo rakendustesse suunata.
Viivitamatult.
Kas sa võtad mu Apollo 15-lt maha?
Sa ise võtsid ennast maha.
Von Braun tahtis su üle parda heita,
aga ma võtsin tal hoogu maha.
Apollo rakendused.
Apollo rakendused on töölauaga Siber.
Ma ei öelnud artiklis midagi,
millest me poleks siinsamas rääkinud.
Issand jumal. - Tulekahju lõigi meid vedelaks.
Peaksime edasi pressima, mitte põdema iga tühise...
Ära mängi lolli, Ed!
Vaata ringi!
Kui Apollo 15 pärast nutta tahad, siis kuula mind.
Isegi Apollo 12 võib ära jääda, 15-st rääkimata.
Mis jutt see on?
Terve riik on šokis, Eddie.
Pearl Harbori tasemel šokis.
Ameeriklased arvasid, et oleme mäel,
aga venelased krabasid au viimasel hetkel endale.
Kongress tahab erikomisjoni teha,
president otsib süüdlast.
Ja sina aitasid terve kuradi agentuuri
näidispoomisele saata.
Kas nad võivad tõesti pärast 11-t kõik tühistada?
See on tavaline taks pärast võidujooksu lõppu.
Võitja tõstab karika pea kohale,
kaotaja kebib koju.
Massachusettsi senaator Edward Kennedy teatas täna,
et ta jätab ära nädalavahetuse peo Chappaquiddicki saarel
ja naaseb Washingtoni, et pidada Kongressi juhtidega nõu,
kas moodustada erikomisjon
ja arutada, kuidas kaotasid Ühendriigid võidujooksu Kuule.
Tead, mida Teddy taotleb, eks?
See tainapea kasutab erikomisjoni
valitsuse mahategemiseks.
Jah...
Seletab, kuidas tema venna ajal oli NASA palju julgem.
Kuidas Nixoni ajal teravus kadus.
Ja-jah.
See on kampaania algus.
Kennedy presidendiks 1972. Kindel see.
Jumal aidaku meid kõiki.
Ma hakkan siis asju pakkima.
Eks ole ju?
Kui sa NASA-s ei lenda, lähed tagasi mereväkke.
Ma ei tea veel, mida teha.
Kas kolid laua taha istuma?
Ei mõtlegi. - Täpselt.
Sa lähed tagasi mereväkke, seega me kolime.
Järgmine küsimus on kuhu täpselt.
Kas sa taotled Pax Riverit?
Maryland poleks paha.
Texasest etem.
Shane'ile hakkab seal kindlasti meeldima.
Vaevalt on katselendurite seas vaba koht
ja oodatakse, et näole annan.
Ja kui see ongi nii...
siis küsid lennukikandjale, eks?
Hävitajate eskadrilli juhiks?
Mis tähendab su minevikku arvestades,
et lähed tagasi 7. laevastikku,
mille baas on Pearl Harboris.
Majutus pole seal hea,
aga Oahu üle ei saa ka kurta, eks?
Kuigi sina Oahut ei näegi,
sest juhatad Vietnami lähedal lennukikandjal oma eskadrilli
ja teed Vietnamis missioone.
See on minu töö.
Seda oli täiesti mõttetu öelda.
Ma ei teadnud, et kõik sedasi lahvatab.
Miks? Sest te olite kaks meest baaris,
lobisesite ega ajanud udu?
Umbes nii. - Ajakirjanikule!
Ma arvasin, et teil on koodeks.
Pilootide koodeks, mis keelab oma tunnetest rääkida.
Sellest, mida sa arvad Kuul mitte maandumisest
või mida sa sellest kuramuse kosmoseprogrammist arvad.
Koodeks keelab sul neist asjadest rääkida.
Ise ütlesid. Nii oma sõpradega
kui oma perekonnaga ja naisega.
See pole... - Kes oskas arvata?
Kes oskas arvata, et piisab baarist dringist kõrtsis
ja sa rikudki koodeksit?
Ma õpin ka meestega jooma.
Siis saan teada, mida mu mees tegelikult oma tööst arvab.
Või loen koos kõigi teistega ajalehest!
Eks ju?
Kael?
Jah, diivan on liiga väike.
Mulle nii meeldib.
Miks?
Et poleks teist valikut.
14 PÄEVA STARDINI
Mida kuradit te vahite?
Kas te pole näinud Apollo rakendusprojekti lendurpoissi?
Kuulge,
ma tean, et oli mingi lollakas tõbras,
kes meedias pläkutades terve agentuuri porri tõmbas.
Aga ma tean ka,
et Apollo 11 meeskond laseb kõigil selle unustada.
Sest Neil, Buzz ja Mike
on sellised mehed, kes ei vannu raskustele alla.
Nad on sellised mehed, kes võivad siruli käia...
aga siis klopivad ennast tolmust puhtaks ja töötavad edasi.
Nii et mina aitan teil edasi töötada, poisid.
Kuidas iganes.
Siberist...
toon ma teile S-IVB korrigeeritud kütuse- ja lastiarvutused.
Mulle tundub, et Siber...
istub sinna.
Kaks nädalat stardini.
See on viimane koosolek enne 11 Cape'i saatmist.
Tahan lõplikku nimekirja lauale.
Kas ta helistab?
Ma ei tea.
President tahaks astronautidele Kuule helistada,
aga nad jätavad endale vingerdamisruumi.
Aga see oleks võimalus näidata meie tehnoloogia ülemuslikkust.
Venelaste heli oli jube.
Meie aga helistame ameeriklasele Kuul. See on hämmastav.
Minu arust ka. Tead, mida Ziegler ütles?
"President ei helista tavaliselt hõbemedalivõitjale."
Käes!
See polnud lihtne, aga kätte sain.
Hea, et meelde tuli.
See oli nagunii lisaraskus.
Piloodid.
Oleks tulnud pärdikutega piirduda.
Varsti on möödas üks kuu
Nõukogude kosmonaudi ajaloolisest Kuule maandumisest,
mis vapustas maailma.
Apollo 11 meeskond on vahepeal pidevalt treeninud ja valmistunud
omaenda ajalooliseks maandumiseks Kuu pinnale.
Nixoni valitsus pole küll avalikult lubanud,
et tuleb teisigi maandumisi,
aga Valge Maja anonüümsete allikate teatel
tähendaks Apollo 11 äpardumine
ilmselt terve programmi tühistamist.
Siin Apollo Saturni stardijuhid.
Meeskond on kosmoselaevas, luuk on suletud
ja kõik näib kulgevat ettenähtud moel.
Mõne hetke pärast peatatakse stardiloendus
täpselt kaks tundi enne starti.
STARDIPÄEV
Ettenähtud seisakuni viis, neli,
kolm, kaks, üks.
Ootel.
Stardiloendus peatati kaks tundi enne starti.
Lennujuht Gene Kranz korraldab viimaseid...
Jim, kutsu varumissioonijuhid ja lukusta uksed.
Sulge video ja mikrid. - Hästi.
Veel mõne nädala eest arvasin, et tean, mis täna saab.
Arvasin, et püüame esimesed olla.
Selgub, et panused on kõrgemad.
Täna on kõne all meie riigi tulevik.
Maailma tulevik.
Sest kui meie tänane missioon ebaõnnestub,
pööravad Ameerika Ühendriigid kosmosele selja.
Pööravad selja tulevikule.
Me langeme sõja, vaesuse ja vihkamise rüppe.
Aga tulevik?
Tulevik kuulub Nõukogude Liidule.
Nemad küünitavad kogu inimkonna nimel kosmose poole.
Ma tahan, et te selle peale mõtlete.
Mida see tähendab, kui tulevikus
võtab võimust "marksistlik-leninistlik eluviis".
Aga kui me oleme edukad...
Kui me Apollo 11 edukalt Kuu peale saadame,
siis püsime konkurentsis.
Võidujooks jätkub.
Tulevik kuulub meile, tuleb vaid võidelda ja võita.
Kui täna inimese Kuule saadame,
siis ei piirdu me sugugi sellega.
Me läheme Marsile. Saturnile.
Asteroididele, tähtedeni, süvakosmosesse.
Galaktikasse.
Ja siis saame me vastuseid suurtele küsimustele.
Kas me oleme üksi? Kas universumis on elu?
Ma olen uhkusega selle meeskonna liige
ja ma tean, et viime täna edukalt lõpuni missiooni
läkitada kaks ameeriklast Kuu peale.
Sest selles toas, selles agentuuris,
selles riigis...
ei tule äpardumine kõne allagi.
Kennedy stardikontroll, oleme stardivalmis.
Selge, Houston, me jätkame stardiloendust.
MEHHIKO-USA PIIR 20. JUULI 1969
Neli päeva lennus olnud
Ameerika kosmoselaev Eagle on kursil Kuu pinna poole.
Kosmoselaev, mille pardal on Neil Armstrong ja Buzz Aldrin,
lendab nüüd omal jõul.
See peaks alustama laskumist umbes ühe tunni pärast.
Kirjeldage meile Eagle'i kuumooduli
maandumise etappi?
Pärast eraldumist sooritab kuumoodul ülestõmbe
ja siis eemalduvad alused teineteisest.
Ära poistega ulakaks mine.
Käitu korralikult.
Hei, Shane, istu. Tere tulemast.
Tule sisse. - Aitäh.
Annad käekoti? - Ei, panen maha.
...lühike mootorikäivitus saadab nad alla pinna poole.
...üritab ohtlikku maandumist.
Proosit.
Snoopy ja möödunud võimaluste terviseks.
Kas sa oled mõelnud, mida sina oleksid seal öelnud?
Mida? - Kui sa oleksid esimesena Kuule astunud.
Küllap midagi etemat kui
"tulin marksistlik-leninistliku eluviisi pärast".
Pole mõelnud.
Mitte kunagi?
Mitte kordagi.
Mina olen palju mõelnud.
Jah?
Mida sa oleksid öelnud?
Aitäh, Pam. - Aga palun.
Alguses arvasin, et tsiteeriks mõnda klassikut.
Aristotelest, Plutarchost, Voltaire'i.
Dean Martinit.
Aga siis mõtlesin, et ei, oluline on nüüd ja praegu.
Tundub, et terve maailm tahab ennast lõhki rebida.
Sõda, surmad, vihkamine.
Chicago eelmisel aastal.
Sa poiss, need Chicago sündmused.
Sellist asja polnud ma varem näinud.
Ma armastan seda linna, käisin seal koolis ja seal on sõpru.
Kui olin oma kunagistel koolitänavatel
ja seal seda mäsu nägin...
Kui politseinikud neid noori peksid?
Mäletate? Teate küll?
Kui nad kumminuiadega päid puruks peksid
ja verd lendas ja nad...
See oli mulle esmakordne.
Näha vihkamist nende silmis.
Nad tahtsid need noored tappa, tahtsid nad laiaks litsuda.
Nagu oleksid nad sitikad.
Ja siis ma mõtlesin, et võibolla,
kui inimene Kuule saata...
Võibolla tõstavad inimesed siis korraks pilgu
ja näevad läbi selle vihkamise midagi suuremat.
Suuremat nagu...
Lootust.
Mida sa oleksid öelnud, Gordo?
Mida sa oleksid öelnud?
Ma oleksin öelnud...
Ma olen Gordo Stevens ja tulen rahus.
Igal öösel kolm korda.
Sa oled lollakas.
Sa oled üks igavene lollpea.
Petsid ära.
Eagle, siin Houston.
Süsteemid on enne sidekatkestust töökorras.
Kümme sekundit katkestuseni.
Selge.
Selge, Houston. Teisel pool räägime.
Apollo 11 signaal kadus. Taasühendumine 48 minuti pärast.
Sobiv aeg vetsus käia.
See on päris häiriv, aga väga hea.
See on meeldejääv.
Jon Voight on imeline.
Mida Gordo filmist arvas?
Tema oli pahane, et see polnud selline seksifilm.
Muidugi.
Marge. Nii hea on sind näha.
Vaata aga vaata.
Kuninganna saabus.
Sa ütlesid, et ta ei tule. - Arvasin jah.
Deke'i naise tuleku auks
oleksin hea lauahõbeda välja toonud.
Tere, Karen. - Tere.
Tracy. - Marge.
Kas sul on kiire?
Üldse mitte.
Hästi. Palun vabandust.
Salvrätik. - Aitäh.
See on väike kosmoselaev kolme täiskasvanud mehe jaoks.
Kas istume? - Hästi.
Kõik usuvad, et see oleks agentuuri parimates huvides...
ka riigi huvides,
kui Edward kõike avalikult eitaks
ning vannutaks, et reporter tsiteeris teda valesti,
ja nendest märkustest lahti ütleks.
Ma usun ka, et sellisel juhul
suudaks Deke veenda von Brauni teda 15 ekipaažiga taas liitma.
See pole nii lihtne.
Eddie ei valetaks iialgi.
Ta käis ju Annapolise akadeemias.
Teenistus, au, riik. See kõik on talle tähtis.
Väärikust ei õpita ainult Annapolises, Karen.
Ma ei tahtnudki seda väita, aga ma tean, et minu mees...
Teenistus, au, riik.
Mina usun seda kõike.
Mõnikord...
tuleb valida ainult kaks.
See on väga põnev hetk.
Kõigest kuu aja eest sai Vene kosmonaudist Aleksei Leonovist
esimesena Kuu pinnale astunud inimene.
Nüüd loodavad Ameerika astronaudid Neil Armstrong ja Buzz Aldrin
sedasama teha.
Selleks hetkeks valmistuti pikalt ette.
Nende maandumist ootavad maailmas miljonid inimesed.
Kuu pinnale jõudes nad...
Sinu isa igatseb sind.
Ta ütles, et sa ei helista ega kirjuta.
Mine teda koju vaatama.
Ma helistan.
Kas sa koju minna ei soovi?
Kas su tunded ei seo sind Huntsville'iga?
Klassikuid tsiteerides:
"Alabama pole koht, kus midagi tunda."
See suuvärk tekitab sulle veel probleeme, Margo.
Olen kuulnud jah.
Üks minut Apollo 11 signaali taastumiseni.
Üks minut taastumiseni.
Kogu töö oli selle hetke nimel.
Me paneme kohe inimese Kuu peale.
Tule.
Õnn kaasa, Eagle.
Eagle alustas laskumist...
Viimane lähenemine!
Las käia, Neil.
Sa saad hakkama! Täpselt!
Kogunege siia. Tulge, lapsed.
Istu, Shane. - Nad hakkavad maanduma.
Kas pole põnev?
...kaks meest laskuvad orbiidilt Kuu pinnale
ja stardivad sealt pärast.
Proosit.
See on tänapäeva inseneriime.
Seal see on.
800 meetrit ida pool saab üle.
Siitkaudu.
Pane see kinni!
Jätkame vaikuses.
Kõrgust on pisut palju.
Houston, ma näen väikest pingekõikumist.
Meile sobib. Kolme pärast peaks ikka saama.
Kolme minuti pärast.
Asukohakontroll näitab, et läheme pisut üle.
Juhtimissüsteem on olnud 0,6 m/s kiirem.
Meile paistab kõik ikka hea. Maandumisluba on antud.
Selge. Maandumisluba antud.
900 meetrit.
240 meetrit.
240 meetrit. 47 kraadi.
Eagle, võid minna.
35 kraadi.
35 kraadi. 225 meetrit. Vähendame 23-le.
Selge.
90 meetrit, 47 edasi.
Kõrgusekiirus maha.
Jälgi oma varju.
Ma näen varju.
Oodake. Ees on rahnud.
Otse meie teel.
Ma sõidan üle, otsin parema koha.
Tõstan kiirust.
30 meetrit, kolm ja pool alla, 9 edasi.
Viis protsenti.
Kui palju kütust tal järel on?
20 sekundiks.
22 meetrit.
Igal pool on rahnud. Otsin ikka maandumiskohta.
Ta väljus ohutustsoonist.
Kas katkestame?
Neil tunneb olukorda. See on nüüd tema kosmoselaev.
Tuled sisse. Kuus meetrit.
Keerutab tolmu.
Palju tolmu. - Kaldun paremale.
Ettevaatust!
Vaata ette!
Telemeetria kadus.
Elunäite pole!
Side katkes.
Juhtarvuti negatiivne. Pardaarvuti vaikib.
Ma ei näe midagi.
Kilp on tühi! - Signaali pole.
Rahunege maha. Rahunege!
Kapsli juht, kutsu kuumoodulit.
Eagle, siin Houston. Kas kuulete?
Eagle, siin Houston. Kas on kuulda?
Eagle, siin Houston. Kas kuulete?
Las Columbia kutsub neid.
Columbia, meil katkes side Eagle'iga. Püüdke ühendust võtta.
Selge, Houston.
Eagle, siin Columbia. Kas kuulete?
Eagle, siin Columbia. Kas kuulete mu kutsungit? Vastake.
Eagle, siin Columbia.
Kas kuulete?
KUU MAANDUMISKOHAD
Eagle, siin Houston. Kas kuulete?
Side lõpp.
Kas kosmoselaev võis plahvatada?
Väheusutav.
Mooduli plahvatamisele
oleksid eelnenud teatud sündmused
telemeetriavoos enne katkestust.
Kütus on neil otsas, pinnal peavad nad olema.
Äkki on see sideviga.
Ja kogu telemeetria? Ei.
Need süsteemid on lahus.
Ühekorraga võisid need rikki minna ainult katastroofi korral.
Nad kukkusid puruks?
Tõenäoliselt.
Eagle'i kest on nii õhuke,
et kruvikeerajaga võiks augu sisse lüüa.
Vähemalt olid nad skafandrites.
Nad võisid kuumooduli kerevigastuse üle elada.
Mis on päästeplaan, kui nad on tõesti elus?
Mingit päästeplaani pole.
Kuu pinnalt pole võimalik kedagi päästa.
Columbia ületab Vaikuse mere 54 minuti pärast.
Pardal on teleskoop.
Äkki näeb Mike midagi orbiidilt.
Eagle, siin Houston. Kas te kuulete?
Ma olen Vaikuse mere kohal.
Jälgin pinnamoodustisi.
MICHAEL COLLINS KUU ORBIIDIL
Maandumiskoht peaks varsti tulema.
Ma ei näe veel mitte midagi.
Ei näe... Oodake. Seal.
Ma ei tea, kas teie näete.
Midagi pole näha.
Mike näeb teleskoobist paremini.
Meie vaatame nigelat teleekraani.
Ma näen Eagle'it.
Ta on ettenähtud maandumiskohast 10-13 km edelas.
Tundub, et päris kivises piirkonnas.
Liikumist pole näha.
Sellelt kõrguselt ei näegi.
Vähemasti teame, kus nad on.
Eagle, siin Houston. Kas kuulete?
Tuhanded inimesed maailma linnades
ootavad hinge kinni pidades uudiseid Apollo 11 ja meeskonna saatuse kohta.
Ent aja möödudes hakkab lootus kaduma.
Roomas korraldas paavst Paulus palvuse meeste naasmiseks,
tsiteerides 9. psalmi:
"Issand on varjupaigaks häda ajal."
Kokkuvõtvalt on viimasest raadiosidest Eagle'iga möödas üle nelja tunni...
Karen, mine Louanne'iga Aldrinite poole.
Betty ja Jackie, minge Collinsite juurde.
Linda, tule minuga Armstrongide juurde.
Seal on palju reportereid,
aga murdke kommentaarideta läbi.
Teised jäävad Tracy ja lastega
siia kodu hoidma.
Olge telefonide lähedal.
Usun, et tuleb pikk õhtu.
Lähme.
Härra president...
NASA JUHT
...pärast simulatsioone
oleme otsustanud,
et astronautide võimalus
selline õnnetus üle elada
...on väga väikene.
See on...
suur tragöödia.
Teile valmistati selleks puhuks üks avaldus ette.
Jah, lugesin.
Ma...
Teatage põhikanalitele, et vajan eetriaega kõneks rahvale.
"Vanadel päevadel..."
"Vanadel aegadel" on parem.
"Vanadel aegadel...
vaatasid inimesed tähtede poole ja nägid oma kangelasi tähtkujudes.
Tänapäeval teeme sedasama...
ent kangelased on lihast ja verest inimesed...
ja need inimesed jäävad meie südamesse aukohale.
Sest iga inimene, kes tulevastel öödel Kuud vaatab...
teab, et ühes teises maailmas on nurgake...
mis kuulub igavesti inimkonnale."
Väga hea. Täpselt seda kasutamegi.
Meil pole taga enam midagi teha.
Meid lasti vabaks.
On üks vana ebausk.
Ära joo kunagi edu terviseks, enne kui see juhtub.
See pole kuigi teaduslik, aga hea nõuanne.
Doktor, meil on probleem.
Mike, me mõistame sinu tundeid, aga...
Houston, hoopis teie ei saa aru,
et ma otsustasin juba ammu, et kui nii juhtub,
siis ei tule ma üksi koju.
Ma jään siiasamasse.
Columbia lõpetab.
See pole tema otsustada.
Anna talle otsene käsk.
Ta on 320 000 km kaugusel. Kuidas seda kehtestada?
Ma ei kavatse presidendile teatada,
et Michael Collins keeldub üksinda koju tulemast.
Las ta räägib oma naisega.
Palun öelge, et me ei lohista selle mehe naist siia.
Houston, siin Vaikuse baas. Kas kuulete?
Vaikuse baas, Houston. Neil, kas sina?
Jah, Houston.
Tahtsin teatada, et Eagle on maandunud.
Ta võis maandudes paari sulge vigastada,
aga ta on ikka siin, nii ka meie.
Selge, Vaikuse baas.
Sa tegid siin paljud väga õnnelikuks.
Rõõm kuulda, Houston.
Me ise oleme siin ka tõtt-öelda päris õnnelikud.
Ma sain kaamera tööle, Neil.
Me näeme pilti, Eagle.
Olen paremini maandunud.
Aga nagu mereväes öeldi,
on iga maandumine hea, kui sealt eluga pääsed.
Meil oli raske algus,
aga kloppisime ennast tolmust puhtaks ja töötame edasi.
Me tegime seda.
Me oleme Kuul.
Nüüd tuleb nad koju tuua.
Tõlkinud Janno Buschmann